Diari Oficial de la Generalitat Valenciana


Sumari del DOGV 7508, del 20-04-2015 (2015/3460)

ACORD de 17 d'abril de 2015, del Consell, pel qual es declara l'ocupació urgent dels béns i drets subjectes a l'expedient d'expropiació forçosa, de la Diputació Provincial de València, instruït per a l'execució del projecte «Ampliació de plataforma en la carretera CV-395 al seu pas per Sot de Chera (V-167)».
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7508

Data del DOGV
:   20-04-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3460


Data del document
:   17-04-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Acord

Descriptors 

:   * Conselleria de Presidència i Agricultura, Pesca, Alimentació i Aigua

ACORD de 17 d'abril de 2015, del Consell, pel qual es declara l'ocupació urgent dels béns i drets subjectes a l'expedient d'expropiació forçosa, de la Diputació Provincial de València, instruït per a l'execució del projecte «Ampliació de plataforma en la carretera CV-395 al seu pas per Sot de Chera (V-167)». [2015/3460]  
El Consell, en la reunió del dia 17 d'abril de 2015, va adoptar l'acord següent:  
  
Antecedents de fet  
  
Primer. Pel Decret número 1752, de 28 de març de 2014, de la Presidència de la Diputació Provincial de València, es va prendre en consideració el projecte d'Ampliació de la plataforma en la carretera CV-395 al seu pas per Sot de Chera (V-167), i es va acordar sotmetre'l a informació pública.  
Consta en l'expedient que es va sotmetre a informació pública l'esmentat projecte per mitjà d'anunci publicat en el Butlletí Oficial de la Província de València número 85, de 10 d'abril de 2014, i que no es van presentar alegacions durant l'indicat termini d'informació pública.  
  
Pel Decret número 6862, de 10 de setembre de 2014, de la Presidència de la Diputació Provincial de València, es va aprovar definitivament el projecte de referència.  
  
Segon. Es va formalitzar l'acta de replantejament del projecte, en la qual es va comprovar la realitat geomètrica de les obres i els supòsits bàsics del projecte necessaris per a la seua normal execució, i consta la viabilitat del projecte en el terreny a expropiar.  
  
Tercer. La relació concreta i individualitzada dels béns i drets objecte d'expropiació es va aprovar inicialment pel Decret número 7502, d'1 d'octubre de 2014, del diputat delegat de l'Àrea de Carreteres de la Diputació Provincial de València, i va ser sotmesa a informació pública durant el termini reglamentari per mitjà d'anunci publicat en el Butlletí Oficial de la Província de València número 245, de 15 d'octubre de 2014, i en els diaris Levante i Las Provincias, de 14 d'octubre de 2014. A més, s'ha exposat en el tauler d'anuncis de l'Ajuntament de Sot de Chera, i s'ha dut a terme la notificació individualitzada a totes les persones interessades, en compliment del que preceptuen els articles 18 a 21 de la Llei d'Expropiació Forçosa de 16 de desembre de 1954, articles 17 i 18 del Reglament de 26 d'abril de 1957, i article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. No es van formular alegacions sobre la procedència de l'ocupació o disposició dels béns i el seu estat material o legal, així com per a la rectificació o esmena d'errors comesos en la relació que es va fer pública.   
  
  
Quart. Mitjançant el Decret número 10426, d'11 de desembre de 2014, del diputat delegat de l'Àrea de Carreteres de la Diputació Provincial de València, es va resoldre l'aprovació definitiva de la relació dels béns i drets afectats per l'expropiació forçosa per a l'execució del projecte de referència.  
Pel Decret núm. 1942, d'11 de març de 2015, del diputat delegat de l'àrea de Carreteres de la Diputació Provincial de València, es va rectificar la relació definitiva dels béns i drets de l'expedient expropiatori respecte al titular de la parcela núm. d'orde 24, que ha de constar «desconegut» en compte d?«en investigació, article 47 de la Llei 33/2003».  
  
  
Quint. La solicitud d'urgent ocupació dels béns i drets afectats per l'expropiació es va formular en el Decret número 7502, d'1 d'octubre de 2014, del diputat delegat de l'Àrea de Carreteres de la Diputació Provincial de València, fonamentada en les raons següents:  
  
«Motius de seguretat viària, ja que el tram objecte del projecte situat en la carretera CV-395 constituïx el principal accés a Sot de Chera des de la CV-35 per ser l'itinerari més curt entre la dita població i Valencia, i en este tram i en una longitud aproximadament de 1.193 metres en sentit de PK ascendent la carretera arriba a tindre una secció mitjana de quatre metres d'amplària i en alguns punts arriba a ser inferior (3,5 metres). El traçat actual enllaça alineacions quasi rectes travessant terrenys del quaternari amb bruscos replecs, més aïna «garrots», amb radis compresos entre 17 i 20 metres que rodegen afloraments calcaris; la visibilitat en els punts esmentats és pràcticament nula, de manera que l'encreuament de dos vehicles, sense detindre's prèviament algun d'ells, és impossible. Esta situació s'agreuja quan algun dels vehicles implicats és un del reduït nombre de pesants que circulen en este tram de la CV-395, els més habituals són: autobusos públics, de transport escolar o el camió del fem. Amb referència a la traça actual, convé indicar que esta s'ajusta al terreny el màxim possible, tant en planta com en alçat, és per això que les corbes entre alineacions siguen ajustades; la plataforma està conformada per mitjà d'una excavació a mitja vessant, que amb el mínim desmunt possible va proporcionar, al seu dia, un ample de plataforma suficient per al trànsit d'un vehicle i l'encreuament esporàdic de dos, amb la pràctica detenció prèvia d'un d'ells. La visibilitat està condicionada pels «garrots» que enllacen les alineacions en planta amb radis molt reduïts per a qualsevol velocitat. La calçada no té voreres d'emergència pròpiament dites, sí que presenta ratlles blanques que delimiten la calçada en ambdós marges, i en les zones de terraplé l'estat de la plataforma als voltants de la vora exterior no permet garantir la seua estabilitat. Amb el projecte ressenyat es pretén resoldre la problemàtica de funcionalitat, accessibilitat i seguretat viària que presenta actualment el tram objecte del projecte».  
  
  
Sext. Consta implícita la declaració d'utilitat pública i la necessitat d'ocupació dels terrenys afectats per l'aprovació del projecte tècnic referit, segons el Decret número 7502, d'1 d'octubre de 2014, del diputat delegat de l'Àrea de Carreteres de la Diputació Provincial de València, i en l'expedient administratiu consta, a més, la retenció de crèdit d'acord amb el que establix l'article 52 de la Llei d'Expropiació Forçosa.  
  
Sèptim. Queda acreditat que s'ha donat trasllat de la solicitud de declaració de l'ocupació urgent a les persones interessades els béns de les quals puguen resultar afectats per l'esmentada declaració.  
  
Fonaments de dret  
  
I. La Diputació Provincial de València té capacitat jurídica per a acordar l'expropiació dels béns afectats un fi d'utilitat pública o interés social, d'acord amb l'article 2.1 de la Llei d'Expropiació Forçosa, en relació amb l'article 4 de la Llei 7/1985, de 2 d'abril, reguladora de les bases del règim local.  
  
II. L'article 94 del text refós de les disposicions legals vigents en matèria de règim local, aprovat pel Reial Decret Legislatiu 781/1986, de 18 d'abril, disposa que «les obres compreses en els plans d'obres i servicis locals, inclosos els plans provincials de cooperació, portaran annexa la declaració d'utilitat pública i la necessitat d'ocupació dels terrenys i edificis en ells compresos als efectes de la seua expropiació forçosa».  
  
  
III. L'article 52 de la Llei d'Expropiació Forçosa, i concordants del seu reglament, preveuen la possibilitat de declarar, excepcionalment, l'ocupació urgent dels béns afectats per l'expropiació a què done lloc la realització d'una obra o finalitat determinada, amb les conseqüències que s'hi establixen.  
  
IV. La declaració d'ocupació urgent, que segons l'article 56 del Reglament d'Expropiació Forçosa ha d'estar degudament motivada, està justificada en el quint antecedent de fet.  
  
V. D'acord amb l'annex I, apartat B.4.3, del Reial Decret 3318/1983, de 25 d'agost, es van traspassar a la Generalitat les competències sobre la declaració d'ocupació urgent dels béns afectats per expropiacions forçoses en expedients instruïts per les corporacions locals. La competència per a formular esta declaració correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei del Consell.  
  
VI. L'acord que declare l'ocupació urgent dels béns afectats haurà de publicar-se en el Diari Oficial de la Comunitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit, davant de la corporació expropiant, alegacions només als efectes d'esmenar possibles errors que s'hagen patit al detallar els béns afectats per l'ocupació urgent.  
En el present expedient s'han complit totes les prescripcions legals contingudes en les disposicions abans mencionades, i s'ha tramitat el procediment d'acord amb la legislació vigent en la matèria.  
  
Per tot això, i a proposta del conseller de Presidència i Agricultura, Pesca, Alimentació i Aigua, el Consell  
  
  
ACORDA  
  
Declarar l'ocupació urgent dels béns i drets que a continuació s'indiquen, afectats per l'expedient expropiatori instruït per la Diputació Provincial de València per a l'execució del projecte «Ampliació de plataforma en la carretera CV-395 al seu pas per Sot de Chera (V-167)».  
  
  
Relació de béns afectats  
  
Finca: 1.  
Cultiu: garroferes.  
Referència cadastral: 73452Y311925806771BL.  
Terme municipal: Sot de Chera.  
Propietaris: Vanacloig Sánchez, Pablo.  
Vanacloig Sánchez, Isaac.  
Superfície afectada expropiable: 48 m².  
  
Finca:2.  
Cultiu: garroferes.  
Referència cadastral: 33947A971850911932UH.  
Terme municipal: Sot de Chera.  
Propietari: Vanacloig Mínguez, Agustín.  
Superfície afectada expropiable: 219 m².  
  
Finca: 3.  
Cultiu: garroferes.  
Referència cadastral: 75838H176163458800XX.  
Terme municipal: Sot de Chera.  
Propietari: Vanacloig Mínguez, Agustín.  
Superfície afectada expropiable: 278 m².  
  
Finca: 4.  
Cultiu: garroferes.  
Referència cadastral: 87870D536183340409TJ.  
Terme municipal: Sot de Chera.  
Propietària:: Solaz Atienza, Josefina.  
Superfície afectada expropiable: 103 m².  
  
Finca: 5.  
Cultiu: garroferes.  
Referència cadastral: 76178D048158830045PN.  
Terme municipal: Sot de Chera.  
Propietari: Ajuntament de Sot de Chera.  
Superfície afectada expropiable: 5.483 m².  
  
Finca: 11.  
Cultiu: garroferes.  
Referència cadastral: 98596K442822246771SZ.  
Terme municipal: Sot de Chera.  
Propietari: Cervera Muñoz, Fernando.  
Superfície afectada expropiable: 214 m².  
  
Finca: 12.  
Cultiu: garroferes.  
Referència cadastral: 44597L900827096567FX.  
Terme municipal: Sot de Chera.  
Propietari: Mínguez Jiménez, Fernando.  
Superfície afectada expropiable: 26 m².  
  
Finca: 13.  
Cultiu: garroferes.  
Referència cadastral: 43353H191374361985PB.  
Terme municipal: Sot de Chera.  
Propietari: Solaz Ferrandis, Antonio.  
Superfície afectada expropiable: 130 m².  
  
Finca: 14.  
Cultiu: forest.  
Referència cadastral: 14037O440185263434BE.  
Terme municipal: Sot de Chera.  
Propietari: Ajuntament de Sot de Chera.  
Superfície afectada expropiable: 289 m².  
  
Finca: 16.  
Cultiu: FOREST.  
Referència cadastral: 52702R095601992029LV.  
Terme municipal: Sot de Chera.  
Propietari: Ajuntament de Sot de Chera.  
Superfície afectada expropiable: 295 m².  
Ocupació temporal: 36 m².  
  
Finca: 17.  
Cultiu: garroferes.  
Referència cadastral: 10912M363982188439JL.  
Terme municipal: Sot de Chera.  
Propietari: Carrió Terán, Juan José.  
Superfície afectada expropiable: 60 m².  
  
Finca: 18.  
Cultiu: garroferes.  
Referència cadastral: 55129M922807153909QI.  
Terme municipal: Sot de Chera.  
Propietari: Blanch Font, Daniel.  
Superfície afectada expropiable: 600 m².  
  
Finca: 20.  
Cultiu: garroferes.  
Referència cadastral: 63700Y199016076544TW.  
Terme municipal: Sot de Chera.  
Propietari: Ajuntament de Sot de Chera.  
Superfície afectada expropiable: 2.826 m².  
  
Finca: 22.  
Cultiu: garroferes.  
Referència cadastral: 76833N733307127681WV.  
Terme municipal: Sot de Chera.  
Propietari: Ajuntament de Sot de Chera.  
Superfície afectada expropiable: 758 m².  
Ocupació temporal: 319 m².  
  
Finca: 23.  
Cultiu: garroferes.  
Referència cadastral: 46755H469786951011PZ.  
Terme municipal: Sot de Chera  
Propietària: Carrió Corachán, Sara.  
Superfície afectada expropiable: 153 m².  
  
Finca: 24.  
Cultiu: forest.  
Referència cadastral: 94237K985134350825HI.  
Terme municipal: Sot de Chera.  
Propietari: desconegut.  
Superfície afectada expropiable: 614 m².  
Ocupació temporal: 37 m².  
  
Finca: 25.  
Cultiu: garroferes.  
Referència cadastral: 41352C301937674394FI.  
Terme municipal: Sot de Chera.  
Propietari: Corachán Ferrandis, Recesvinto.  
Superfície afectada expropiable: 570 m².  
  
  
Contra el present acord, que posa fi a la via administrativa de conformitat amb el que establix l'article 109.c de la Llei 30/1992, de 26 de novembre, les persones interessades, per ser titulars de béns i drets pel procediment d'expropiació forçosa, podran interposar els recursos següents:  
  
1. Directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació, si és el cas, d'este acord en el Diari Oficial de la Comunitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
2. Potestativament, un recurs de reposició davant del Consell, en el termini d'un mes comptat des de l'endemà de la notificació o publicació, si és el cas, del present acord en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el recurs potestatiu de reposició.  
  
En el cas de l'administració promotora del procediment, a l'empara del que establix l'article 44 de la Llei 29/1998, de 13 de juliol, no podrà interposar recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la notificació o publicació, si és el cas, d'este acord en el Diari Oficial de la Comunitat Valenciana, es podrà formular requeriment raonat perquè s'anule o es revoque el present acord. El requeriment s'entendrà rebutjat si, dins del mes següent a la seua recepció, no s'obtinguera contestació.   
  
  
Tot això sense perjuí que les persones interessades puguen exercitar qualsevol altra via que estimen oportuna.  
  
Valencia, 17 d'abril de 2015  
  
El conseller secretari,  
JOSÉ CÍSCAR BOLUFER.